Diari Oficial de la Generalitat Valenciana


Sumari del DOGV 5090, del 12-09-2005 (2005/9863)

Informació pública del programa d'actuació integrada per al desenvolupament urbanístic conjunt i simultani dels sectors R-4 i R-5 del Pla General d'Ordenació Urbana de Bétera.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5090

Data del DOGV
:   12-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9863


Organisme emissor
:   Primer Grupo Proyectos Inmobiliarios, SL

Tipus de document
:   Anunci

Informació pública del programa d'actuació integrada per al desenvolupament urbanístic conjunt i simultani dels sectors R-4 i R-5 del Pla General d'Ordenació Urbana de Bétera. [2005/M9863]
  
La mercantil Primer Grupo Proyectos Inmobiliarios, SL, domiciliada a Paterna (València), carrer Major, 42, CIF B-46419461, ha iniciat la tramitació, per a la seua aprovació per l'Ajuntament de Bétera, d'un programa d'actuació integrada per al desenvolupament urbanístic conjunt i simultani dels sectors R-4 i R-5 del Pla General d'Ordenació Urbana de Bétera, a l'empara del que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'àmbit d'actuació del programa comprén els sectors R-4 i R-5 del Pla General d'Ordenació Urbana de Bétera, que ocupen una superfície de 208.160,69 metres quadrats, així com la corresponent al sistema general adscrit de 41.928,44 metres quadrats, sent, per tant, la superfície total bruta afecta de 250.089,13 metres quadrats.
  
Es troba situat a l'est del nucli urbà de Bétera, amb els límits següents: al nord, ferrocarril Bétera-València; a l'est, amb sòl classificat com a no urbanitzable; a l'oest, amb sòl urbà consolidat, carrer de Benaguasil; al sud, part amb el sector R-3 (ja urbanitzat), i part amb sòl urbà.
  
El programa conté la documentació següent: memòria de l'alternativa tècnica de programa d'actuació integrada, pla parcial de millora i projecte d'urbanització.
  
En data 1 de juliol de 2005 s'ha depositat davant de l'Ajuntament de Bétera la documentació comprensiva de l'esmentat programa d'iniciativa particular, que a més ha sigut protocol·litzada a la Notaria d'Eva Giménez Moreno, sítia a Bétera (València), avinguda de l'Escultor Ramón Inglés, número 5.
  
Durant el termini de 20 dies, comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer en la dita notaria, en horari de 10.00 a 13.00 hores, a fi d'obtindre informació, pels procediments legals, de l'esmentada documentació protocol·litzada.
  
Així mateix, durant tal termini de 20 dies, es podrà consultar a l'Ajuntament de Bétera la documentació del programa i presentar-hi les al·legacions que s'estimen oportunes, així com noves alternatives tècniques que pretenguen competir amb l'exposada al públic. Finalitzat este termini de 20 dies, i durant els cinc següents, podran presentar-se en el mateix Ajuntament proposicions juridicoeconòmiques per a executar qualsevol de les alternatives tècniques que s'hagen formulat.
  
En aplicació del que disposa l'article 55.1, en relació amb l'article 38.2.A), de l'esmentada Llei 6/1994, el termini d'exposició pública del pla parcial de millora que forma part del programa i modifica determinacions de caràcter estructural, serà d'un mes, comptat des de la publicació del present anunci en el Diari Oficial de la Generalitat Valenciana, durant el qual es podran presentar al·legacions sobre este document a l'esmentat Ajuntament de Bétera.